<classify> MWENYEKITI wa Chama cha Demokrasia na Maendeleo Chadema, Freeman Mbowe ametoa sababu za kushindwa kuhudhuria katika kesi ya uchochezi inayowakabili pamoja na wenzake, Mahakama ya Hakimu Mkazi Kisutu.Hatua hiyo imekuja baada ya Mbowe kudai mbele ya Hakimu Mkazi Mkuu, Wilbard Mashauri kuwa wakati akiwa Washington DC, nchini Marekani alikohudhuria mkutano ndipo alisumbuliwa na ugonjwa wa moyo wakati mdhamini wake aliieleza mahakama kuwa mshitakiwa huyo aliondoka nchini Tanzania akiwa mahututi hivyo alishindwa kuongea naye.Hata hivyo, katika kiapo cha Kamishna Msaidizi wa Idara ya Uhamiaji kilionesha kuwa kabla ya Mbowe kusafiri alihojiwa kuhusu safari zake huku akiwa mwenye afya, jambo ambalo linaonesha kuwa mdhamini sio mwaminifu na anaidanganya mahakama.Katika utetezi wake, Mbowe alidai kuwa anasumbuliwa na ugonjwa wa moyo hypertension kwa muda mrefu na ndio sababu ya kushindwa kuhudhuria mahakamani mara mbili mfululizo.Mbowe alidai Oktoba 25 mwaka huu alifika mahakamani na kesi yao iliahirishwa hadi Novemba Mosi mwaka huu. Alidai Oktoba 28, mwaka huu alisafiri kwenda nchini Washington DC nchini Marekani kuhudhuria mkutano uliokuwa ukifanyika Oktoba 30 mchana na kwamba ratiba yake ya safari alistahili kuondoka siku hiyo hiyo usiku na kufika Dar es Salaam Oktoba 31 kwa ajili ya kuendelea na kesi hiyo.Alidai kuwa kabla ya kuanza safari ya kurejea alipata ugonjwa huo ambapo kwa mazingira aliyokuwepo hakuruhusiwa kusafiri safari ndefu ya ndege kutokana na ushauri wa kitabibu.Juhudi zangu za kupata matibabu Marekani zilikwamishwa na Kampuni ya Bima ya Strategy inayoshughulikia matibabu yangu kimataifa. Bima hii inaruhusu matibabu katika nchi ambazo sio Ulaya wala Marekani ila inaruhusu Tanzania na Nchi za Afrika Mashariki, Dubai na Afrika Kusini, alidai Mbowe.Aliendelea kudai kuwa alilazimika kutafuta ahadi appointment ya kwenda kwenye matibabu nchi za Emirates na kwamba ushauri aliopewa ni umbali wa saa 5 kuliko kwenda Marekani ambapo ni saa 25.Mbowe alidai kuwa alikwenda Dubai alikopatiwa matibabu na kupewa maelekezo ya kurejea huko Novemba 17, mwaka huu kwa ajili ya matibabu zaidi na kutakiwa kupumzika.Niliona taarifa mbalimbali za kupotosha kwenye vyombo vya habari na mitandao ya kijamii kuhusu matibabu na utata wa safari yangu na ilionekana kuwa mahakama ilikwazika kwa kukosa taarifa sahihi, alidai.Huku jasho likimtoka, mshitakiwa huyo wa kwanza, alidai taarifa za ugonjwa kwa mazingira ya kawaida ni siri ya mgonjwa na tabibu na kwamba mpaka sasa anatakiwa kupumzika ila alilazimika kufika ili kuweza kuelezea sababu za kutohudhuria mahakamani.Alidai ugonjwa unaomsumbua sio sawa na homa au majeraha na kwamba mtu anaweza kufa bila kuwa na maumivu yoyote. Kimsingi mwenye ugonjwa huu anapaswa kuwa makini kwani masuala ya kuwa na mgandamizo wa mawazo hivyo naomba nitoe vyeti vya matibabu ambavyo hutolewa na serikali ya Dubai, hati ya kusafiria kuonesha alikopita na bima ya afya, alidai. Akijibu hoja hizo, Wakili  <topic>: kitaifa 